Si Palui: Manyasahi Pasar
DI daerah Palui sakalinya banyak pasar tradisional, nang digalar tiap minggu baisukan atau kamarian.
DI daerah Palui sakalinya banyak pasar tradisional, nang digalar tiap minggu baisukan atau kamarian.
Misalnya, pasar Ahad baisukan di Muara Ulin, Pasar Arba baisukan di Batang Kulur, Pasar Sanayan baaisukan di Nagara, Pasar Jumahat baisukan di Bamban. Wan ada jua Ppasar Kamarian, bila Jumahat kamarian di Muara Ambarai, Salasa kamarian di Padang Batung, pokoknya tiap baisukan wan kamarian ada tarus pasar tumpah.
”Napa Lui digawi pina baulah garubakan, gasan apa?” takun Tulamak ka Palui.
“Tenang haja Mak ai, kami handak bagarubakan dua laki bini?’ sahut Palui sambil lihum.
“Ayuha Lui ai.Tampulu anum rami haja bagarubakan kaya kanakan?” sahut Garbus.
“Mambulik kaya kanakan pulang Lui lah, bagarubakan. Bahari masa kecil kada bahagia, iya kalu Lui?” jawab Tulamak manambahi.
“Tasarah buhan ikam haja aku ini? Nang penting happy…,” Palui manjawab enjoy banar.
Bagarubakan Palui dua laki bini, Palui manunggang sapida mutur bininya mambuncing, garubak dijarat diburit sapida mutur. Macam-macam barang nang dibawanya, bahan sembako sudah lengkap, ditambah baju-baju binian wan baju lakian, pokoknya garubak hibak.
”Ka mana Lui bagarubakan wan bini?” rawa Garbus.
“Aku handak ka pasar Arba di Batang Kulur?” sahut Palui serius.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn